stanford-oval/wikipedia huggingface dataset:
บ็อบบี คลาร์ก

| ข้อมูลส่วนตัว |
| --- | --- | --- | --- |
ชื่อเต็ม:  บ็อบบี ลามอนต์ คลาร์ก
วันเกิด:   (2005-02-07) 7 กุมภาพันธ์ ค.ศ. 2005 (19 ปี)
ส่วนสูง:  1.78 เมตร (5 ฟุต 10 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  ลิเวอร์พูล
หมายเลข:  42
สโมสรอาชีพ*
| ปี |  ทีม |  ลงเล่น |  (ประตู) |
| 2022– |  ลิเวอร์พูล |  5 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
บ็อบบี ลามอนต์ คลาร์ก (อังกฤษ: Bobby Lamont Clark, เกิด 7 กุมภาพันธ์ 2005) เป็นนักฟุตบอลอาชีพชาวอังกฤษที่เล่นในตำแหน่งกองกลางให้กับลิเวอร์พูล
ชีวิตในวัยเด็ก

บ็อบบีฝึกซ้อมกับอะคาเดมีของเบอร์มิงแฮมซิตี เมื่อลี คลาร์ก พ่อของเขาเป็นผู้จัดการที่นี่ ครอบครัวย้ายกลับไปทางตะวันออกเฉียงเหนือของอังกฤษในปี 2014 หลังจากไปเยือนทุกสโมสรในพื้นที่แล้ว บ็อบบี้ก็เลือกเข้าร่วมอะคาเดมีของนิวคาสเซิลยูไนเต็ด ซึ่งเป็นอดีตต้นสังกัดของพ่อ
ระดับสโมสร

บ็อบบีย้ายจากนิวคาสเซิลยูไนเต็ดไปยังอะคาเดมี่ของลิเวอร์พูลในเดือนสิงหาคม 2021 คิดว่าค่าตัวทั้งหมดรวมส่วนเสริมประมาณ 1.5 ล้านปอนด์ เขาตกลงสัญญาอาชีพกับสโมสรไม่นานหลังจากวันเกิดปีที่ 17 ของเขาในเดือนกุมภาพันธ์ 2022
บุรุษเหล็ก ซูเปอร์แมน

| บุรุษเหล็ก ซูเปอร์แมน |
| --- | --- |
ใบปิดภาพยนตร์
กำกับ: แซ็ก สไนเดอร์
บทภาพยนตร์: เดวิด เอส. โกเยอร์
เนื้อเรื่อง:   เดวิด เอส. โกเยอร์  คริสโตเฟอร์ โนแลน 
สร้างจาก: ตัวละคร จาก ดีซีคอมิกส์
อำนวยการสร้าง:   ชาร์ลส์ โรเวน  คริสโตเฟอร์ โนแลน  เอ็มมา ทอมัส  เดโบราห์ สไนเดอร์ 
นักแสดงนำ:   เฮนรี แควิลล์  เอมี แอดัมส์  ไมเคิล แชนนอน  เควิน คอสต์เนอร์  ไดแอน เลน  ลอเรนซ์ ฟิชเบิร์น  อันเทีย ทาวเออ  อะเยเลต ซูแรร์  คริสโตเฟอร์ เมโลนี  รัสเซล โครว์ 
กำกับภาพ: อาเมียร์ โมครี
ตัดต่อ: เดวิด เบรนเนอร์
ดนตรีประกอบ: ฮันส์ ซิมเมอร์
บริษัทผู้สร้าง:   ดีซีเอ็นเทอร์เทนเมนต์  เลเจนดารีพิกเจอร์ส  แอตลาสเอ็นเทอร์เทนเมนต์  ซินโคพี  ครูลแอนด์อันยูสชวลฟิล์มส  
ผู้จัดจำหน่าย: วอร์เนอร์บราเธอส์พิกเจอร์ส
วันฉาย:   10 มิถุนายน ค.ศ. 2013 (2013-06-10) (อลิซทัลลีฮอลล์)    14 มิถุนายน ค.ศ. 2013 (2013-06-14) (สหราชอาณาจักรและสหรัฐ) 
ความยาว: 143 นาที
ประเทศ:   สหราชอาณาจักร  สหรัฐ 
ภาษา: อังกฤษ
ทุนสร้าง: 225–258 ล้านดอลลาร์สหรัฐ
ทำเงิน: 668 ล้านดอลลาร์สหรัฐ
บุรุษเหล็ก ซูเปอร์แมน (อังกฤษ: Man of Steel) เป็นภาพยนตร์แนวซูเปอร์ฮีโรฉายเมื่อปี ค.ศ. 2013 สร้างจากตัวละครซูเปอร์แมนของดีซีคอมิกส์ ภาพยนตร์สร้างโดย ดีซีเอ็นเทอร์เทนเมนต์, เลเจนดารีพิกเจอร์ส, ซินโคพีและครูลแอนด์อันยูสชวลฟิล์มส และจัดจำหน่ายโดย วอร์เนอร์บราเธอส์พิกเจอร์ส เป็นการสร้างร่วมกันระหว่างบริษัทสัญชาติอังกฤษและอเมริกัน และเป็นภาพยนตร์เรื่องแรกในจักรวาลขยายดีซี กำกับโดย แซ็ก สไนเดอร์ เขียนบทโดย เดวิด เอส. โกเยอร์ และแสดงนำโดย เฮนรี แควิลล์, เอมี แอดัมส์, ไมเคิล แชนนอน, เควิน คอสต์เนอร์, ไดแอน เลน, ลอเรนซ์ ฟิชเบิร์น, อันเทีย ทาวเออ, อะเยเลต ซูแรร์, คริสโตเฟอร์ เมโลนีและรัสเซล โครว์ บุรุษเหล็ก ซูเปอร์แมน เป็นการรีบูตภาพยนตร์ชุด ซูเปอร์แมน โดยเล่าเรื่องราวต้นกำเนิดของตัวละคร ในภาพยนตร์ คลาร์ก เคนต์ เรียนรู้ว่าเขาเป็นมนุษย์ต่างดาวที่มีพลังพิเศษจากดาวเคราะห์ คริปทอน เขาสวมบทบาทเป็นผู้พิทักษ์มนุษยชาติในฐานะซูเปอร์แมน ตัดสินใจเลือกที่จะเผชิญหน้ากับ นายพลซอด และป้องกันไม่ให้เขาทำลายมนุษยชาติ
การพัฒนาเริ่มต้นในปี ค.ศ. 2008 เมื่อวอร์เนอร์บราเธอส์ได้รับการเสนอจากนักเขียนหนังสือการ์ตูน, นักเขียนบทภาพยนตร์และผู้กำกับหลายคน เพื่อนำมาใช้ในการรีบูตแฟรนไชส์ ในปี ค.ศ. 2009 ศาลตัดสินให้ครอบครัวของเจอร์รี ซีเกิล ยึดสิทธิ์ต้นกำเนิดของซูเปอร์แมนคืนและลิขสิทธิ์ของซีเกิล คำตัดสินดังกล่าวระบุว่าวอร์เนอร์บราเธอร์สไม่ได้เป็นหนี้ค่าลิขสิทธิ์เพิ่มเติมจากภาพยนตร์เรื่องก่อน ๆ ของครอบครัว แต่หากพวกเขาไม่ได้เริ่มสร้างภาพยนตร์ซูเปอร์แมนภายในปี ค.ศ. 2011 ครอบครัวของชูสเตอร์และซีเกิลจะสามารถฟ้องร้องเรื่องรายได้ที่หายไปจากภาพยนตร์ที่ไม่ได้สร้างได้ ผู้อำนวยการสร้าง คริสโตเฟอร์ โนแลน นำเสนอแนวคิดโกเยอร์ หลังการอภิปรายเนื้อเรื่องของ แบทแมน อัศวินรัตติกาลผงาด และสไนเนอร์ได้รับการว่าจ้างให้เป็นผู้กำกับภาพยนตร์ในเดือนตุลาคม ค.ศ. 2010 การถ่ายทำเริ่มต้นในเดือนสิงหาคม ค.ศ. 2011 ใน เวสต์ชิคาโก, อิลลินอย ก่อนจะย้ายไปถ่ายทำที่ แวนคูเวอร์และเพลโน, อิลลินอย
บุรุษเหล็ก ซูเปอร์แมน ฉายในโรงภาพยนตร์เมื่อวันที่ 14 มิถุนายน ค.ศ. 2013 ในระบบสองมิติ, สามมิติและไอแมกซ์ ถึงแม้ว่าจะได้รับการตอบรับที่หลากหลาย แต่ภาพยนตร์ก็ประสบความสำเร็จในบ็อกซ์ออฟฟิศ โดยทำเงินมากกว่า 668 ล้านดอลลาร์สหรัฐทั่วโลก นักวิจารณ์ชมในเรื่องด้านภาพของภาพยนตร์และตนตรีประกอบของฮันส์ ซิมเมอร์ แต่ติในเรื่องจังหวะการดำเนินเรื่องของภาพยนตร์และขาดการพัฒนาตัวละคร ภาพยนตร์เรื่องถัดไป ชื่อว่า แบทแมน ปะทะ ซูเปอร์แมน แสงอรุณแห่งยุติธรรม ฉายเมื่อวันที่ 25 มีนาคม ค.ศ. 2016
นักแสดง

เฮนรี แควิลล์ เป็น คาล-เอล / คลาร์ก เคนต์: ชาวคริปทอนที่ถูกพ่อแม่ของเขาส่งมาไปยังโลก เมื่อตอนที่เขายังเป็นทารก เพื่อหลบหนีการทำลายล้างของ คริปทอน ดาวบ้านเกิดของเขา และได้รับการเลี้ยงดูที่ดีของเกษตรกรใน สมอลล์วิลล์, แคนซัส จนกระทั่งเขาได้รับแรงบันดาลใจจากข้อความโฮโลแกรมจากพ่อผู้ล่วงลับของเขา ให้กลายเป็นผู้พิทักษ์ที่ยิ่งใหญ่ที่สุดของโลก
เอมี แอดัมส์ เป็น โลอิส เลน: นักข่าวของหนังสือพิมพ์ เดลีแพเนต และคนรักของคลาร์ก เคนต์
ไมเคิล แชนนอน เป็น นายพลซอด: นายพลชาวคริปทอน มีพลังพิเศษเหมือนกับซูเปอร์แมน มุ่งมั่นที่จะเปลี่ยนโลกมนุษย์ให้เป็นกลายคริปทอนใหม่ภายใต้การปกครองของเขา
เควิน คอสต์เนอร์ เป็น โจนาธาน เคนต์: พ่อบุญธรรมของคลาร์ก
ไดแอน เลน เป็น มาร์ธา เคนต์: แม่บุญธรรมของคลาร์ก
ลอเรนซ์ ฟิชเบิร์น เป็น เพอร์รี ไวต์: :บรรณาธิการของ เดลีแพเนต และหัวหน้าของโลอิส เลน
อันเทีย ทาวเออ เป็น ฟิโอรา-อัล: รองผู้บัญชาการของนายพลซอดและผู้บัญชาการกองกำลังทหารคริปโทเนียน ผู้ซึ่งอุทิศตนและภักดีต่อซอดอย่างสมบูรณ์
อะเยเลต ซูแรร์ เป็น ลารา ลอร์-แวน: มารดาผู้ให้กำเนิดคาล-เอลและภรรยาที่ซื่อสัตย์ของจอร์-เอล
คริสโตเฟอร์ เมโลนี เป็น พันเอก นาธาน ฮาร์ดี: เจ้าหน้าที่กองทัพอากาศสหรัฐ สัญญาณเรียกขาน "การ์เดียน" สังกัดกองบัญชาการภาคเหนือสหรัฐ
รัสเซล โครว์ เป็น จอร์-เอล: นักวิทยาศาสตร์ชาวคริปทอนและบิดาผู้ให้กำเนิดคาล-เอล
อนาคต > จักรวาลขยายดีซี

บทความหลัก: จักรวาลขยายดีซี
ความสำเร็จของ บุรุษเหล็ก ซูเปอร์แมน ทำให้วอร์เนอร์บราเธอส์เริ่มสร้างแผนสำหรับจักรวาลภาพยนตร์ที่มีตัวละครตัวอื่น ๆ จากดีซีคอมิกส์ ในเดือนมิถุนายน ค.ศ. 2013 โกเยอร์ได้รับการว่าจ้างให้เขียนบทภาพยนตร์ภาคต่อของ บุรุษเหล็ก ซูเปอร์แมน และบทภาพยนตร์ใหม่ของ จัสติซ ลีก เนื่องจากบทร่างก่อนหน้านี้ถูกทิ้งไป ในเดือกรกฎาคม ค.ศ. 2013 แซ็ก สไนเดอร์ ประกาศในงาน ซานดิเอโกคอมิก-คอน ว่าภาคต่อของ บุรุษเหล็ก ซูเปอร์แมน จะเป็นการพบกับครั้งแรกของซูเปอร์แมนกับแบทแมน นักแสดง เฮนรี แควิลล์, เอมี แอดัมส์, ไดแอน เลนและลอเรนซ์ ฟิชเบิร์น เซ็นสัญญากลับมารับบทเดิมของพวกเขา สไนเดอร์กล่าวว่าภาพยนตร์จะได้รับแรงบันดาลใจจากการ์ตูน เดอะดาร์กไนต์รีเทิร์นส์ ในเดือนสิงหาคม ค.ศ. 2013 มีประกาศว่า เบน แอฟเฟล็ก จะแสดงเป็นแบทแมน ขณะที่ กัล กาด็อต ได้รับคัดเลือกให้แสดงเป็น วันเดอร์วูแมน ในเดือนธันวาคม ค.ศ. 2013 ต่อมา คริส เทอร์ริโอ ได้รับการว่าจ้างให้เขียนบทภาพยนตร์ใหม่ ในเดือนมกราคม ค.ศ. 2014 มีการประกาศว่าภาพยนตร์ถูกเลื่อนฉายจากเดิม 17 กรกฎาคม ค.ศ. 2015 เป็น 6 พฤษภาคม ค.ศ. 2016 ในเดือนเมษายน ค.ศ. 2014 มีการประกาศว่า แซ็ก สไนเดอร์ จะกำกับภาพยนตร์ จัสติซ ลีก จากบทของโกเยอร์ ในเดือนพฤษภาคม ค.ศ. 2014 ชื่อของภาพยนตร์ได้รับการเปิดเผย โดยมีชื่อว่า แบทแมน ปะทะ ซูเปอร์แมน แสงอรุณแห่งยุติธรรม มีรายงานว่า วอร์เนอร์บราเธอส์ ให้คริส เทอร์ริโอเขียนบทภาพยนตร์ใหม่ของ จัสติซ ลีก ในเดือนกรกฎาคม หลังจากพวกเขาพอใจในบทภาพยนตร์ที่เขียนใหม่ของเขาใน แบทแมน ปะทะ ซูเปอร์แมน แสงอรุณแห่งยุติธรรม ขณะที่ เฮนรี แควิลล์ ผู้แสดงเป็นซูเปอร์แมน บอกว่าภาพยนตร์เรื่องนี้ไม่ถือเป็นภาคต่อของซูเปอร์แมน สไนเดอร์กล่าวว่าเขา "คิดในทางที่ว่า แบทแมน ปะทะ ซูเปอร์แมน แสงอรุณแห่งยุติธรรม คือ บุรุษเหล็ก ซูเปอร์แมน 2"
อนาคต > ภาคต่อที่เป็นไปได้

ในเดือนสิงหาคม ค.ศ. 2016 เดอะราป รายงานว่า วอร์เนอร์บราเธอส์ได้จัดลำดับให้การพัฒนาภาพยนตร์ภาคต่ออยู่ในความสำคัญสูงสุด ข่าวเกี่ยวกับภาพยนตร์เดี่ยวของ ซูเปอร์แมน ได้รับการยืนยันจาก แดนี การ์เซีย ผู้จัดการของแควิลล์ ในขณะที่ เอมี แอดัมส์ กำลังประชาสัมพันธ์ภาพยนตร์เรื่อง ผู้มาเยือน เธอยืนยันว่าโครงการภาพยนตร์ภาคต่ออยู่ในขั้นตอนเริ่มต้นเขียนบทภาพยนตร์ ในเดือนมีนาคม ค.ศ. 2017 มีรายงานว่า แมทธิว วอห์น กำลังถูกจับตามองโดยวอร์เนอร์บราเธอส์ เพื่อให้มาเป็นผู้กำกับ ในเดือนเมษายน ค.ศ. 2018 มีรายงานว่า คริสโตเฟอร์ แม็คควอรี่ กำลังพิจารณาที่จะกำกับภาพยนตร์ภาคต่อ แต่ต่อมาเขาก็ไม่เอา ในเดือนพฤษภาคม ค.ศ. 2019 โพลีกอน รายงานว่าวอห์นไม่อยู่ในการเจรจาเพื่อกำกับภาพยนตร์ภาคต่อแล้ว และเสริมว่าภาคต่อนั้นจะมีแนวคิดบางส่วนของ วอห์นและมาร์ก มิลลาร์ ที่เคยนำเสนอเมื่อปี ค.ศ. 2008 ซึ่งพวกเขาเสนอเรื่องราวของ ซูเปอร์แมน ไตรภาค ที่ภาพยนตร์เรื่องแรกจะดำเนินเรื่องส่วนใหญ่บนดาวคริปทอน ในเดือนกรกฎาคม ค.ศ. 2019 แม็คควอรี่เปิดเผยว่า เขาและแควิลล์ได้เสนอภาพยนตร์ ซูเปอร์แมน และภาพยนตร์ กรีนแลนเทิร์น ให้กับสตูดิโอ แต่พวกเขาถูกปฏิเสธ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บุรุษเหล็ก ซูเปอร์แมน
วิกิคำคม มีคำคมที่กล่าวโดย หรือเกี่ยวกับ บุรุษเหล็ก ซูเปอร์แมน
เว็บไซต์ทางการ
Man of Steel ที่อินเทอร์เน็ตมูวีเดตาเบส
Man of Steel ที่สยามโซน
Man of Steel ที่ออลมูวี
Man of Steel ที่รอตเทนโทเมโทส์
Man of Steel ที่บ็อกซ์ออฟฟิศโมโจ
ซ้ายไปขวา: ผู้กำกับ แซ็ก สไนเดอร์ พร้อมกับนักแสดง เฮนรี แควิลล์และรัสเซล โครว์ ในงานรอบปฐมทัศน์โลกของ บุรุษเหล็ก ซูเปอร์แมน ที่ ซิดนีย์, ออสเตรเลีย, 2013
บุรพัฒน์

การจัดเปิดบูธของสำนักพิมพ์บุรพัฒน์
สำนักพิมพ์บุรพัฒน์ (อังกฤษ: Burapat Comics) เป็นสำนักพิมพ์ในประเทศไทย ที่พิมพ์หนังสือการ์ตูน โดยเน้นการ์ตูนจีนจากประเทศฮ่องกงเป็นหลัก
รายชื่อหนังสือการ์ตูน > การ์ตูนจีน-ฮ่องกง

ฟงอวิ๋น ขี่พายุทะลุฟ้า (การ์ตูน)
จอมคนแผ่นดินเดือด (การ์ตูน)
หงสาจอมราชันย์
จอมราชันย์อหังการ์
กระบี่พลิกเมฆา
ชุด Warlords
จ้าวนักรบกลียุค
ฟีนิกซ์ จ้าวนักรบกลียุค
ลูกปลาน้อย เซียวฮื่อยี้
สำนักพยัคฆ์มังกร
The Monkey King ซุนหงอคง พญาลิงอหังการ
8 เทพอสูรมังกรฟ้า
ดาบมังกรหยก
มังกรหยก จอมยุทธ์ล่าอินทรี
จอมกระบี่ ฟ้าบันดาล
ศึกเทพศาสตรา
ลูกมังกรหยก วีรบุรุษจ้าวอินทรี
กลยุทธซุนจื่อ
สามก๊ก ภาคปราบกบฏเตียวก๊ก
พลิกฟ้าผ่ายุทธ์จักรโกวเล้ง
ดาบคลั่งฟ้าสังหาร
ตำนานจักรพรรดิ มังกรราชวงศ์ถัง
รายชื่อหนังสือการ์ตูน > การ์ตูนไต้หวัน

จ้าวอัคคี [en]
รายชื่อหนังสือการ์ตูน > การ์ตูนไทย

ไกรทอง
กากี
หลวงพ่อปัญญานันทภิกขุ ฉบับการ์ตูน
ขบวนการเสรีไทย
พระมหาสมปองธรรมะ Delivery
สงครามโลกครั้งที่ 1 ฉบับการ์ตูน
สงครามโลกครั้งที่ 2 ฉบับการ์ตูน
ตำนานสมเด็จพระนเรศวรมหาราชกู้ชาติ
ตำนานสมเด็จพระเจ้าตากสิกมหาราช กู้ชาติ
จตุคามรามเทพ
ขบวนการเสรีไทย
ปริศนาอสูรกาย
รายชื่อหนังสือการ์ตูน > การ์ตูนญี่ปุ่น/เกาหลี

บอกรักเธอผ่านหลังไมค์
ซูมรักผ่านเลนส์
นางฟ้าล่าปีศาจ
สะดุดรัก จอมโจรพริกขี้หนู
ศึกศิลามหัศจรรย์ อัลบาทรอส
ยุทธภูมิกระเพาะเหล็ก
รายชื่อหนังสืออื่นๆ

ฟงอวิ๋น ขี่พายุทะลุฟ้า (นิยาย)
ภาค 1 ลมเมฆประสาน         3 เล่มจบ
ภาค 2 หาญกล้าท้าเทวะ       3 เล่มจบ
ภาค 3 พิศวาสล่มเมือง         2 เล่มจบ
ภาค 4 หมู่มารลำพอง           3 เล่มจบ
แหล่งข้อมูลอื่น

บจก. บูรพัฒน์ คอมิคส์ พับลิเคชันส์
| ด ค กเครือผู้จัดการ |
| --- | --- |
หนังสือพิมพ์: ผู้จัดการรายสัปดาห์ · ผู้จัดการรายวัน · เอเอสทีวีผู้จัดการรายวัน
นิตยสาร: ผู้จัดการรายเดือน · โพสิชั่นนิ่ง · มาร์ (นิตยสาร) · เซเลบออนไลน์ · เอเอสทีวีผู้จัดการสุดสัปดาห์
สื่อออนไลน์: โกโตแมเนเจอร์ · โพสิชั่นนิ่ง · มาร์ (นิตยสาร) · เซเลบออนไลน์ · เอเอสทีวีผู้จัดการออนไลน์
บริษัท: โรงพิมพ์ตะวันออก · สำนักพิมพ์บ้านพระอาทิตย์ · สำนักพิมพ์บุรพัฒน์
สื่อโทรทัศน์: เอเอสทีวี · นิวส์วัน
บุคคลสำคัญ: สนธิ ลิ้มทองกุล · จิตตนาถ ลิ้มทองกุล · ตุลย์ ศิริกุลพิพัฒน์ · สุวัตร อภัยภักดิ์ • คำนูณ สิทธิสมาน · สโรชา พรอุดมศักดิ์ · สำราญ รอดเพชร · อัญชลี ไพรีรักษ์ · ยุทธิยง ลิ้มเลิศวาที · ปานเทพ พัวพงษ์พันธ์ · เติมศักดิ์ จารุปราณ · จินดารัตน์ เจริญชัยชนะ · อัญชลีพร กุสุมภ์ · ต่อพงษ์ เศวตามร์ · ซ้อเจ็ด · ศมจรรย์ จรุงวัฒน์
บ้านพระอาทิตย์ ·
บ๊อบ อาร์มสตรอง (นักบาสเกตบอล)

| ข้อมูลส่วนบุคคล |
| --- | --- |
เกิด: 17 มิถุนายน ค.ศ. 1933(1933-06-17) ดีทรอยต์, รัฐมิชิแกน
เสียชีวิต: 5 มกราคม ค.ศ. 2016(2016-01-05) (82 ปี) Plymouth, Michigan
ส่วนสูงที่ระบุ: 6 ft 8 in (2.03 m)
น้ำหนักที่ระบุ: 220 lb (100 kg)
ข้อมูลอาชีพ
ไฮสกูล: Holland (Holland, Michigan)
วิทยาลัย: มลรัฐมิชิแกน (1952–1955)
การดราฟต์เอ็นบีเอ: 1955 / รอบ: 12 / เลือก: 87th โอเวอร์ออล
เลือกโดยRochester Royals
การเล่นอาชีพ: 1956–1957
ตำแหน่ง: เพาเวอร์ฟอร์เวิร์ด / เซ็นเตอร์
หมายเลข: 19
ประวัติอาชีพ
1956–1957: Philadelphia Warriors
 
สถิติอาชีพ
แต้ม: 28
รีบาวด์: 39
แอสซิสต์: 3
 
สถิติที่ Basketball-Reference.com
ธีโอดอร์ โรเบิร์ต อาร์มสตรอง (อังกฤษ: Bob Armstrong , 17 มิถุนายน ค.ศ. 1933 – 5 มกราคม ค.ศ. 2016) เป็นนักบาสเกตบอลชาวอเมริกัน บ๊อบเกิดที่เมือง ดีทรอยต์,รัฐมิชิแกน ประเทศสหรัฐอเมริกา เขาเล่นที่วิทยาลัยมลรัฐมิชิแกน
เขาถูกเลือกโดยซาคราเมนโตคิงในการดราฟผู้เล่นในปี 1955เขาเล่นในทีมโกลเดนสเตท วอริเออร์	(1956–1957) ในNBA สำหรับ 19 เกม.
บ๊อช

| --- | --- |

ศูนย์วิจัยและพัฒนาขั้นสูงของบ๊อชในเมืองเรนนิงเกน ประเทศเยอรมนี
ประเภท: เอกชน (GmbH)
อุตสาหกรรม: หลากหลาย
ก่อนหน้า: Eisemann-Werke Friedrich Hesser, Maschinenfabrik 
ก่อตั้ง: 15 พฤศจิกายน 1886; 137 ปีก่อน (1886-11-15)
ผู้ก่อตั้ง: โรเบิร์ต บ๊อช
สำนักงานใหญ่:  โรเบิร์ต-บ๊อช-พลัทซ์, 70839, เกอร์ลิงเกน, ประเทศเยอรมนี
พื้นที่ให้บริการ: ทั่วโลก
บุคลากรหลัก: สเตฟาน ฮาร์ตุง (CEO, CTO และ CDO)
ผลิตภัณฑ์: ชิ้นส่วนยานยนต์  เครื่องมือไฟฟ้า ระบบรักษาความปลอดภัย เครื่องใช้ในครัวเรือน วิศวกรรม อิเล็กทรอนิกส์ การประมวลผลแบบกลุ่มเมฆ IoT
รายได้:  €78.74 พันล้าน (2021)
รายได้จากการดำเนินงาน:  €1.903 พันล้าน (2020)
รายได้สุทธิ:  €1.060 พันล้าน (2020)
สินทรัพย์:  €97.72 พันล้าน (2021)
ส่วนของผู้ถือหุ้น:  €44.30 พันล้าน (2021)
เจ้าของ:  โรเบิร์ต บ๊อช สติฟตุง (92%) ครอบครัวบ๊อช (8%) 
พนักงาน: 421,338 คน (2021)
บริษัทในเครือ:   บีเอสเอช เฮาส์เกเรเต้   ETAS  บ๊อช เร็กซ์รอธ 
เว็บไซต์: bosch.com
บริษัท โรเบิร์ต บ๊อช จำกัด (อังกฤษ: Robert Bosch GmbH; /bɒʃ/;ภาษาเยอรมัน: [bɔʃ] ( ฟังเสียง)ภาษาเยอรมัน: [bɔʃ] ( ฟังเสียง)) หรือที่รู้จักกันทั่วไปในชื่อ บ๊อช (BOSCH) เป็นบริษัทวิศวกรรมและเทคโนโลยีข้ามชาติสัญชาติเยอรมัน มีสำนักงานใหญ่ตั้งอยู่ในเมืองเกอร์ลิงเกน ประเทศเยอรมนี ก่อตั้งโดยโรเบิร์ต บ๊อช ในเมืองชตุทการ์ท เมื่อปี ค.ศ. 1886
บ๊อชถือหุ้น 94% โดยโรเบิร์ต บ๊อช สติฟตุง (Robert Bosch Stiftung) ซึ่งเป็นสถาบันการกุศล  แม้ว่าเงินทุนขององค์กรการกุศลนี้จะมาจากการถือหุ้นเป็นส่วนใหญ่ แต่ก็ไม่มีสิทธิ์ออกเสียงและมีส่วนร่วมในกิจการด้านสุขภาพและสังคมที่ไม่เกี่ยวข้องกับธุรกิจของบ๊อช
กลุ่มธุรกิจหลักของบ๊อชแบ่งออกเป็น 4 กลุ่ม ได้แก่ กลุ่มธุรกิจโทรศัพท์มือถือ (ฮาร์ดแวร์และซอฟต์แวร์) กลุ่มสินค้าอุปโภคบริโภค (เครื่องใช้ในครัวเรือนและเครื่องมือไฟฟ้า) กลุ่มเทคโนโลยีอุตสาหกรรม (การขับเคลื่อนและการควบคุม) และกลุ่มเทคโนโลยีพลังงานและการก่อสร้าง ในแง่ของรายได้ บ๊อชคือผู้ผลิตชิ้นส่วนยานยนต์รายใหญ่ที่สุด และยังเป็นผู้ให้บริการรายใหญ่ที่สุดในโลก
บีไฟว์

| บีไฟว์ (B5) |
| --- | --- |
ที่เกิด: กรุงเทพ ประเทศไทย
แนวเพลง: ป็อป อะแคปเปลลา
ช่วงปี: 2545 - 2547
ค่ายเพลง: เบเกอรี่มิวสิก

สมาชิก: ชลาทิศ ตันติวุฒ ศักดิ์สิทธิ์ เวชสุภาพร มาเรียม อัลคาลาลี่ อุทัย ปุญญมันต์ สุวีระ บุญรอด
​บี​ไฟว์​ (อังกฤษ: B5) ​เป็นชื่อของโปรเจกต์พิเศษที่ตั้งขึ้นโดยบอย โกสิยพงษ์ วง 5 คนที่ประกอบด้วยศิลปินเลือดใหม่ของเบเกอรี่มิวสิก ในขณะนั้นเพื่อทำอัลบั้มพิเศษเป็นการแนะนำตัว​ก่อนแต่ละคนจะแยกย้ายกันไปออกอัลบั้มเดี่ยวต่อไป​แต่ละคนจะมีความสามารถอย่างเดียวกัน คือการร้องเพลง​ ยกเว้นศักดิ์สิทธิ์ เวชสุภาพร ทายาทแกรนด์เอกซ์​ที่มีความสามารถเด่นทางด้านการเล่นเปียโน​
​สมาชิก​

​สมาชิกของวง​บีไฟว์​ประกอบด้วย​
​เบน ชลาทิศ ตันติวุฒ ออกอัลบั้มเดี่ยวกับ​เบเกอรี่มิวสิก​
​โต๋ ศักดิ์สิทธิ์ เวชสุภาพร ออกอัลบั้มเดี่ยวกับเบเกอรี่มิวสิก
​มาเรียม อัลคาลาลี่ นักร้องหญิงคนเดียว
​เค้ก อุทัย นิรัติกุลชัย​ ปัจจุบันคือ อุทัย ปุญญมันต์ ออกอัลบั้มเดี่ยวกับ​เบเกอรี่มิวสิก​
​คิว สุวีระ บุญรอด นักร้องนำวงฟลัวร์ สังกัดเบเกอรี่มิวสิก​
​ผลงาน​

​อัลบั้ม​ "Event" (30 มีนาคม 2547) สังกัด​เบเกอรี่มิวสิก เป็นการนำเพลงต่าง ๆ ของเบเกอรี่มิวสิกมาเรียบเรียงใหม่ในสไตล์ของบีไฟว์ เช่น บางสิ่ง (โมเดิร์นด็อก) ที่ว่าง (พอส) ดาว (คริสติน) คนไม่พิเศษ (นาเดีย) และเพลง อีกที ที่แต่งเนื้อร้องใหม่ โดยใช้ทำนองของเพลง Who What When Where Why (บอย โกสิยพงษ์)
รายชื่อเพลงในอัลบั้ม Event
บางสิ่ง
รักคุณเข้าแล้ว
อยากจะขอ
ที่ว่าง
ตัดสินใจ
ดาว
คืนนี้ขอหอม
คนไม่พิเศษ
ขอให้ผม
ปล่อยไปตามหัวใจ
แค่เธอก็พอ
อีกที
ผลงานร่วมกับศิลปินคนอื่น

Hits Of The Year (มกราคม 2549)
More Than Words (มกราคม 2549)
I Love You From Your Secret Admirer (กันยายน 2549)
To The One I Loved (แด่...คนเคยรัก) (กรกฎาคม 2550)
Live & Learn (ตุลาคม 2550)
Momento (กุมภาพันธ์ 2550)
The Sound of Love (มกราคม 2551)
Rhythm & Rain (2551)
Chill Out (2551)
Soft Drink (2551)
Chill Out II (2551)
On The Way (2551)
Mood Of Love (2551)
City Love Songs (2551)
Dreamchaser Season 2 (สิงหาคม 2551)
Winter Acoustic Love Songs (2551)
Best of Bakery Vol.2 (มกราคม 2552)
Sing with the Hit (มิถุนายน 2552)
เพราะฉันยัง...รัก (2552)
Sweet Love (2552)
Best of Bakery (2552)
Bakery Love & Lost Vol.2 (2552)
50 Music On Vacation (2553)
Chill Chill (2553)
Hits & Love (2553)
Mood Of Hurt (2553)
I Love Facebook (2553)
Midnight Songs (สิงหาคม 2553)
Bakery Love Series (กันยายน 2553)
Rainy Time (2554)
Male & Female Hits (2554)
50 Love Songs Vol.3 (2554)
Flashback (พฤศจิกายน 2555)
Hall of Fame (2555)
The Voice We Love (ธันวาคม 2555)
Whisky Soda (2556)
Best of Bakery (กรกฏาคม 2556)
The Selected คิว-โต๋-เบน (กันยายน 2556)
Bakery Love Mood (มีนาคม - พฤศจิกายน 2557)
The Cover Hits (พฤษภาคม 2557)
All Time Hits (มกราคม 2562)
​ศิลปินรับเชิญ

​Pass the love forward ในอัลบั้ม 10 Years Bakery Featuring All 1994 – 2004, Songs From Different Scenes #3 ของ บอย โกสิยพงษ์ (2547)
​เสียงในใจ ในอัลบั้ม Dangerous Tata ของ ทาทา ยัง (2548)
​รักคุณเข้าแล้ว ในอัลบั้ม To Be Boyd ของ บอย โกสิยพงษ์ (2551)
​ดาว, ที่ว่าง ในอัลบั้ม Dedicated To Pause ของ พอส (2555)
​บอกมาคำเดียว (มาเรียม) , หมากเกมนี้ (เค้ก) ในอัลบั้ม Another By คุณโอ๋ (2556)
สกาล่า (เบน-คิว-มาเรียม) ในอัลบั้ม ป๊อด/โป้ง/เมธี ของ โมเดิร์นด็อก (2559)
สิ่งเดียวที่ขอ (มาเรียม-เค้ก) Song From Different Scenes 10 ของ บอย โกสิยพงษ์ (2564)
​เพลงพิเศษ

ขวานไทยใจหนึ่งเดียว (เบน-มาเรียม-โต๋-คิว-เค้ก) (2547) จัดเพื่อเหุตการณ์ ชัยแดนภาคใต้ เกี่ยวข้องกับ gta san นั้นเอง ชาวไทยรุกเป็นไฟ
มองบนฟ้า (เบน-มาเรียม-คิว) (2560) - จัดทำขึ้นเพื่อจากหัวใจที่เต็มเปี่ยมด้วยรักและศรัทธาในพระมหากรุณาธิคุณที่ทรงมีต่อพสกนิกรชาวไทย
​คอนเสิร์ต​

​คอนเสิร์ต​ Boyd Kosiyabong (บอย โกสิยพงษ์) : Million ways to love (รับเชิญ) (5-6 กรกฎาคม 2546)
​คอนเสิร์ต บางกอก 2 มิติ (3 - 4 กรกฎาคม 2547)
​คอนเสิร์ต​ Event The Concert (4 กันยายน 2547)
​คอนเสิร์ต HOT WAVE BIRTHDAY CINEPLEX (6 พฤศจิกายน 2547)
​คอนเสิร์ต บี เดย์ เดอะ คอนเสิร์ต (10 - 18 ธันวาคม 2547)
​คอนเสิร์ต Love in Red & White (รับเชิญ) (19 กุมภาพันธ์ 2548)
​คอนเสิร์ต Tata Young Dhoom Dhoom Tour (รับเชิญ) (15 กรกฎาคม 2548)
​คอนเสิร์ต The Rhythm & Boyd Alumni (รับเชิญ) (23 เมษายน 2549)
​คอนเสิร์ต KTC LOVEiS Acoustic Winter Festival (9 ธันวาคม 2549)
​คอนเสิร์ต Living in C Major with Tor+ Concert (รับเชิญ) (9 มิถุนายน 2550)
​คอนเสิร์ต LOVEiS FAMILY,THE MUSIC FESTIVAL (12-13 ธันวาคม 2551)
​คอนเสิร์ต กามิกาเซ่ 2010 (รับเชิญ) (25 ตุลาคม 2553)
​คอนเสิร์ต รัก ณ อัมพวา (2 เมษายน 2554)
​คอนเสิร์ต Born To Be Ben : ฉันเกิดมาเพื่อสิ่งนี้ (รับเชิญ) (5 ตุลาคม 2556)
​คอนเสิร์ต Boyd Ko Family Christmas together (รับเชิญ) (28 ธันวาคม 2556)
​คอนเสิร์ต LOVEiS Special DOJO-B5 Super ติ่ง Home Coming Live Concert (29 ธันวาคม 2557)
​คอนเสิร์ต The One & Only 10 Years of Aof Pongsak Concert (รับเชิญ) (13-15 มีนาคม 2558)
​คอนเสิร์ต B2M Live show (27 พฤศจิกายน 2558)
​คอนเสิร์ต Big Mountain Music Festival 7 (19-20 ธันวาคม 2558)
​คอนเสิร์ต BoydKo Awards (รับเชิญ) (26 ธันวาคม 2558)
​คอนเสิร์ต ocean in love (26 มีนาคม 2559)
​คอนเสิร์ต 22 ปี เบเกอรี่ มิวสิก ตอน เบเกอรี่ เลิฟอีส และบีอีซี-เทโร มิวสิก รำลึก 14 ปี โจ้ วงพอส (รับเชิญ) (20 สิงหาคม 2559)
​คอนเสิร์ต give to give ด้วยเกล้า (24 - 25 ธันวาคม 2559)
​คอนเสิร์ต LOVEiS 12th Sharing (26 กุมภาพันธ์ 2560)
​คอนเสิร์ต GSB 2 TONE CONCERT (17 มิถุนายน 2560)
​คอนเสิร์ต Cat T-Shirt 5 (2-3 มิถุนายน 2561)
​คอนเสิร์ต BOYdKO50th #2 Simplified The Concert (รับเชิญ) (4 - 5 สิงหาคม 2561)
​คอนเสิร์ต B5 Now 15 Concert (8 กันยายน 2561)
​คอนเสิร์ต Trang Music Festival # 6 (19 มกราคม 2562)
​คอนเสิร์ต​ 4โพดำOh My God (รับเชิญ) (26-27 มกราคม 2562)
​คอนเสิร์ต BOYd50th #3 MILLION WAYS TO LOVE The Concert (รับเชิญ) (2 กุมภาพันธ์ 2562)
​คอนเสิร์ต Soul After Six.. ความทรงจำของก้อนหิน..! (รับเชิญ) (31 พฤษภาคม 2562)
​คอนเสิร์ต LOVEiS HOMECOMING CONCERT (21 ธันวาคม 2562)
​คอนเสิร์ต Thailand Countdown 2020 (31 ธันวาคม 2562)
​คอนเสิร์ต KRABI NAGA FEST 2021 (20 มีนาคม 2564)
​คอนเสิร์ต BOYd-NOP FAMILY CHRISTMAS FUN FEST 2022 (รับเชิญ) (22-23 ธันวาคม 2565)
​คอนเสิร์ต BOYd-NOP FAMILY CONCERT ตอน BACK TO THE 90’s (รับเชิญ) (24 ธันวาคม 2565)
​คอนเสิร์ต Piano & I The First Concert (รับเชิญ) (22 กรกฎาคม 2566)
​คอนเสิร์ต BOYd-NOP FAMILY CHRISTMAS FUN FEST 2023 (รับเชิญ) (22-23 ธันวาคม 2566)
​คอนเสิร์ต ยัยตัวร้าย กับนายหัวโจก (20 กรกฎาคม 2567)
​คอนเสิร์ต S-Pure Presents PIANO & i The Bakery Songbook Concert (31 สิงหาคม 2567)
​แหล่งข้อมูลอื่น​

เว็บไซต์เบเกอรี่​มิวสิก​ เก็บถาวร 2020-09-30 ที่ เวย์แบ็กแมชชีน
loveisloveis.com เว็บไซต์เลิฟอีส​
benchalatit.com เว็บไซต์ของชลาทิศ​ เก็บถาวร 2006-08-12 ที่ เวย์แบ็กแมชชีน
dabaked1.com  เว็บไซต์ของอุทัย ปุญญมันต์ เก็บถาวร 2007-03-05 ที่ เวย์แบ็กแมชชีน
torsaksit.com เว็บไซต์ของศักดิ์สิทธิ์ เก็บถาวร 2008-12-09 ที่ เวย์แบ็กแมชชีน
บีเอ็มดับเบิลยู Z4

| บีเอ็มดับเบิลยู Z4 |
| --- | --- |

ภาพรวม
บริษัทผู้ผลิต: บีเอ็มดับเบิลยู
เริ่มผลิตเมื่อ: ค.ศ. 2002–2016 (E85-E89) ค.ศ. 2018–ปัจจุบัน (G29)
ผู้ออกแบบ: โฉมแรก: แอนเดอร์ส วอร์มมิง (Anders Warming) โฉมที่สอง: จูเลียน บลาซี (Juliane Blasi; ตัวถัง) และนัดยา อาร์นาเอาต์ (Nadya Arnaout; ภายใน) โฉมที่สาม: คาลวิน ลุค (Calvin Luk)
ตัวถังและช่วงล่าง
ประเภท: รถยนต์นั่งประเภทสมรรถนะสูง (Sport cars)
โครงสร้าง: เครื่องยนตร์หน้าลำ ขับเคลื่อนสองล้อท้าย (FMR)
ระบบส่งกำลัง
เครื่องยนต์: โฉมแรก 2.0 L N46B20 I4 2.2 L M54B22 I6 2.5 L M54B25 I6 3.0 L M54B30 I6 3.0 L N52B30 I6 3.2 L S54B32 I6   โฉมที่สอง 1,997 cc (121.9 cu in) N20B20 I4 2,497 cc (152.4 cu in) N52B25 I6 2,996 cc (182.8 cu in) N52B30 I6 2,979 cc (181.8 cu in) N54B30 twin-turbocharged I6   โฉมที่สาม 1,997 cc (121.9 cu in) B48B20 turbocharged I4 2,979 cc (181.8 cu in) B58B30 turbocharged I6
ระบบเกียร์: โฉมแรก เกียร์ธรรมดา 5/6 จังหวะ เกียร์อัตโนมัติ 5/6 จังหวะ   โฉมที่สอง เกียร์ธรรมดา 6 จังหวะ เกียร์อัตโนมัติ 6 จังหวะ เกียร์อัตโนมัติ 7 จังหวะ เกียร์อัตโนมัติ ZF 8HP 8 จังหวะ   โฉมที่สาม เกียร์อัตโนมัติ 8 จังหวะ
ระยะเหตุการณ์
รุ่นก่อนหน้า: บีเอ็มดับเบิลยู แซด3
บีเอ็มดับเบิลยู Z4 (อังกฤษ: BMW Z4) เป็นรถยนต์นั่งประเภทสมรรถนะสูง เครื่องยนตร์หน้าลำ ขับเคลื่อนสองล้อท้าย (FMR) 2 ประตู 2 ที่นั่ง ผลิตโดยบริษัทรถยนต์สัญชาติเยอรมัน บีเอ็มดับเบิลยู เป็นรุ่นต่อจาก บีเอ็มดับเบิลยู แซด1, บีเอ็มดับเบิลยู 507, บีเอ็มดับเบิลยู แซด8 และ บีเอ็มดับเบิลยู แซด3 สำหรับ บีเอ็มดับเบิลยู แซด4 เป็นรถที่ผลิตเพื่อมาแทนรุ่น แซด3 ซึ่งได้ยกเลิกการผลิตไปในปี ค.ศ. 2002 โฉมแรกสุดของ แซด4 ได้เริ่มแผนการผลิตขึ้น ในปี ค.ศ. 2002 ที่โรงงานบีเอ็มดับเบิลยูใน รัฐเซาท์แคโรไลนา, สหรัฐอเมริกา ซึ่งออกมาเป็น สไตล์คูเป้ และสไตล์โรสเตอร์ เมื่อได้รับการเปิดตัวออกมา บีเอ็มดับเบิลยู แซด4 ก็ได้ชนะรางวัล "รางวัลการออกแบบแห่งปี" ( Design of the Year Award ) จากนิตยสารออโตโมบิล ต่อมาในปี ค.ศ. 2009 บีเอ็มดับเบิลยู แซด4 ก็ได้เปิดตัวโฉมที่ 2 ในสไตล์โรสเตอร์แบบเปิดประทุนหลังคาแข็ง ซึ่งได้มีการวางแผนขึ้น ที่เมืองเรเกนส์บูร์ก ( Regensburg ) ประเทศเยอรมนี เมื่อเปิดตัวออกมา บีเอ็มดับเบิลยู แซด4 ก็ได้รับรางวัลเรดด็อด ดีไซน์
BMW Z4 3.0si โมเดลปี 2006-2008
โฉมที่ 1 (E85/E86)

Z4 ในโฉมที่ 1 ได้แบ่งสไตล์รถออกเป็น 2 ชนิด ได้แก่  "E85" ซึ่งได้รับการออกแบบขึ้นในรูปแบบรถโรสเตอร์ และ "E86" ในรูปแบบรถคูเป้ รถได้รับการออกแบบโดย นักออกแบบรถบีเอ็มดับยูชาวเดนมาร์ก แอนเดอรส์ วอร์มมิ่ง ( Anders Warming )
ในปี ค.ศ. 2004 Z4 ก็ได้เปิดจำหน่ายในรุ่นเสริมอื่นๆ ได้แก่ 3.0i (เครื่องขนาด 3.0 ลิตร I6 กับ 231 hp), 3.0si (เครื่องขนาด 3.0 ลิตร I6 กับ 265 hp), 2.5si (เครื่องขนาด 2.5 ลิตร I6 กับ 218 bhp), 2.2i (เครื่องขนาด 2.2 ลิตร I6 กับ 170 bhp) และ 2.0i (เครื่องขนาด 2.0 ลิตร I6 กับ 150 bhp) บีเอ็มดับเบิลยู แซด4 ในสไตล์คูเป้ ได้เปิดจำหน่ายเพียงแค่รุ่นเดียวคือ 3.0si ซึ่ง มีขนาดเครื่อง 3.0 ลิตร 255 hp I6 โดยทุกรุ่นทั้ง E85 โรสเตอร์ และ E86 คูเป้ ได้ผลิตที่ เกรียร์ แพลนท์ ( Greer plant )
โฉมที่ 1 (E85/E86) > ลักษณะจำเพาะ

| รุ่น | ปี | น้ำหนัก (เปล่า) | 0-100 km/h (mph) |
| --- | --- | --- | --- |
| 2.0i | 2005–2008 | 2855 lb | 8.2 |
| 2.2i | 2003–2005 | 2932 lb | 7.7 |
| 2.5i | 2003–2005 | 2943 lb | 7.0 |
| 2.5i | 2006–2008 | 2965 lb | 7.0 |
| 2.5si | 2006–2008 | 2998 lb | 6.5 |
| 3.0i | 2003–2005 | 3009 lb | 5.7 |
| 3.0i | 2006–2008 | 3020 lb | 5.9 |
| 3.0si | 2006–2008 | 3086 lb | 5.4 |
| E86 3.0si Cpe | 2006–2008 | 3075 lb | 5.9 |
| M Rdst | 2006–2008 | 3197 lb | 5.0 |
| E86 M Cpe | 2006–2008 | 3230 lb | 5.0 |
โฉมที่ 2 (E89; พ.ศ. 2551 - พ.ศ. 2559)

โฉมที่ 2 ได้ประกาศสู่สาธารณะในวันที่ 13 ธันวาคม ปี ค.ศ. 2008  และได้เปิดตัวอย่างเป็นทางการในงาน นอร์ท อเมริกัน อินเตอร์เนชั่นแนล ออโต้ โชว์ ปี ค.ศ. 2009 ที่เมืองดีทรอยต์ มาพร้อมกับรูปแบบโรสเตอร์หลังคาแข็งเต็มตัว คล้ายกับ เมอร์เซเดส เอสแอลเค หลังจากโฉมก่อนหน้านี้จำหน่ายทั้ง สไตล์โรสเตอร์ และสไตล์คูเป้ บีเอ็มดับเบิลยู แซด4 ได้ใช้รหัสใหม่ว่า "E89" ทั้งหมดผลิตที่เมืองเรเกนส์บูร์ก ( Regensburg ) เช่นเดียวกับ บีเอ็มดับเบิลยู 3 ซีรีส์ คาบริโอ "E93"